**শুধুই বেঁচে থাকা**

- [অজয় কৃষ্ণ গোমস্তা](https://www.bangla-kobita.com/ajoypt/)

এতদিন ছিল সুখ আর সমৃদ্ধিতে গড়া জীবনের স্বপ্ন  
আজ এক অভিশাপে সব ম্লান হয়ে গেছে।  
শুধু বাঁচার প্রত্যয়ে ব্যাস্ত সবাই;  
জাতি, বর্ণ, ধর্মের বালাই ক্ষীণ হয়ে গেছে।  
কে বাচঁব, কে বাঁচবনা তার হিসেব্টাও যেন নেই  
কারুর কাছে।  
শুধু একটাই অভিপ্রেত-  
'সবারই বাঁচতে ইচ্ছা করে'  
সম্মানে নয়, সমৃদ্ধিতে নয়  
শুধুই কোনমতে খেয়ে বেঁচে থাকা।  
স্বপ্ন নয়  
সুখ নয়  
শুধুই বেঁচে থাকা।